Ocela podargo

La Ocela podargo aŭ Marmora podargo, Podargus ocellatus, estas oceania specio de podargo, tipo de birdo trovebla tra Aru Insuloj, Nov-Gvineo kaj Kvinslando. Ĝiaj naturaj vivejoj estas subtropikaj aŭ tropikaj humidaj arbaroj de malaltaj teroj kaj subtropikaj aŭ tropikaj humidaj montararbaroj.

Taksonomio
Estas kvin agnoskitaj subspecioj; nome la nomiga ocellatus troviĝas en Nov-Gvineo kaj ĉirkaŭaj insuloj. Du subspecioj troviĝas sur insuloj de Papuo-Nov-Gvineo; intermedius troviĝas sur Trobriand-insularo kaj D'Entrecasteaux, meeki estas endemio de Vanatinajo. Aŭstralio havas du subspeciojn; marmoratus troviĝas sur la Kabjorka Duoninsulo, plumiferus (surloke konota kiel pluma ranbuŝulo) troviĝas en sudorienta Kvinslando.

Rigidipenna inexpectatus, endema de kvar insuloj en Salomonoj, estis iam konsiderata subspecio. Ĝi estis apartigita en sian propran genron, Rigidipenna, in 2007.Cleere et al. 2007. A new genus of frogmouth (Podargidae) from the Solomon Islands – results from a taxonomic review of Podargus ocellatus inexpectatus Hartert 1901. Ibis 149:271-286

Distribuado kaj habitato
La Conondale-montaro en la Sunbrila Marbordo de Kvinslando estas konsiderataj fortikaĵo por la plumita ranbuŝuloj; rimarkindaj populacioj troviĝas ene de la Nacia Parko Conondale. La specio estas malofta kaj listigita kiel vundebla en Kvinslando kaj troviĝas en subtropikaj pluvarbaroj kaj vitarbaroj je altitudoj de 50–800 m.Smith, G.C., Hamley, B.J., Lees, N., 1998. An Estimate of the Plumed Frogmouth Podargus ocellatus plumiferus Population Size in the Conondale Ranges [WWW Document]. URL http://search.informit.com.au/documentSummary;dn=668756953042077;res=IELNZC  (alirita en 4.16.14). La specio ripozas en la kanopeo kaj estas konsiderata enigma kaj ekstreme malfacile trovebla aŭ studebla. Nunaj populacioj estas minacataj de termalplenigo, maltaŭgaj fajroreĝimoj kaj lignohakado, kaj estontaj efikoj de klimata ŝanĝo prezentas pliajn riskojn.Smith, G.C., Hamley, B.J., 2009. Variation in vocal response of Plumed Frogmouth (Podargus ocellatus plumiferus) to call-playback. Emu 109, 339–343. Estis taksoj, ke la nunaj paroj en la Conondale-montaro estas ĉirkaŭ 800 paroj, kaj la nuna areo de la specio estas iom malpli ol 2000 ha, kun iu ebla estonta pliiĝo de la habitato kreita per regenerado de antaŭe dehakita pluvarbaro. Ĝiaj specialigitaj vivejaj bezonoj estas nedehakitaj netuŝitaj arbaroj, kaj la specio estas konsiderata ekstreme vundebla pro signifa redukto de la habitato. Ankaŭ estonta rikoltado de natura ligno en la regiono Conondale prezentas riskon.

Kutimaro
P. ocellatus estas noktula grundmanĝanto. Dumtage, ĝi dormas sur arbobranĉo kun sia beko supreniranta, alprenante la aspekton de arbobranĉo. Por trakti la varmon kaj humidecon de sia tropika hejmo, P. ocellatus havas korfrekvencojn kaj spiradfrekvencojn pli malaltajn ol tipe por birdoj de sia grandeco. Dum periodoj de hipertermio, ĝi efektivigas anheladon kiel malvarmigan mekanismon, kun pli efika malvarmiga efiko ol oni vidas ĉe aliaj birdospecioj plenumantaj la saman agon.

 Referencoj 

 Eksteraj ligiloj 

Kategorio:Podargedoj
Kategorio:Birdoj de Oceanio